573.02 REGOLAMENTI DWAR IT-TRASFERIMENT TA’ KIRJIET KUMMERĊJALI TA’ PROPRJETÀ TAL-GVERN BIL-PROĊEDURA TAL-AVVJAMENT L-AVVIŻ LEGALI 369 tal-2017. L-AVVIŻ LEGALI 369 tal-2017. 1. Titolu. It-titolu ta’ dawn ir-regolamenti huwa r-Regolamenti dwar it-Trasferiment ta’ Kirjiet Kummerċjali ta’ Proprjetà tal-Gvern bil-Proċedura tal-Avvjament. 2. Trasferiment. (1) Kull min għandu, proprjetà kummerċjali b’titolu ta’ kiri mingħand il-Gvern jew l-Awtorità tal-Artijiet, jista’ waqt li tkun għadha għaddejja l-kirja oriġinali, jittrasferixxi d-drittijiet tiegħu f’dik il-kirja lil terzi, b’danailli dan it-trasferiment ikun soġġett għas-segwenti kondizzjonijiet, li għandhom jiġu osservati fl-intier: (a) il-kerrej oriġinali għandu jagħti kopja tal-ftehim preliminari li jsir bejn u u bejn it-terz interessat lill-Awtorità tal-Artijiet, liema ftehim għandu jkun hemm anness miegħu wkoll dikjarazzjoni maħlufa li dak huwa l-uniku ftehim eżistenti bejn il-partijiet u li l-kondizzjonijiet hemm imniżżla ma huma bl-ebda mod sejrin jitbiddlu. Fil-ftehim għandu jkun iddikjarat l-ammont sħiħ tal-valur tal-avvjament li jkun serjigi ttrasferit. F’każ li jirriżulta lill-Awtorità tal-Artijiet, anke wara li jkun ġie ffirmat il-ftehim il-ġdid, li kien hemm kondizzjoni waħda li tbiddlet mill-ftehim mogħti lilha, allura hija għandha d-dritt li tittermina b’effett immedjat tali ftehim ġdid; (b) il-kerrej oriġinali għandu jiggarantixxi li jekk ma jkun hemm l-ebda offerent, u f’każ li t-terz interessat majersaqx sabiex jiffirma t-trasferiment tal-kumplament tal-kirja oriġinali għal fuq u mal-Awtorità tal-Artijiet, huwa għandu jagħmel tajjeb għal ħlas tal-kera għal perjodu rimanenti minn meta toħroġ is-sejħa għal offerti sat-tmiem tal-perjodu oriġinali tal-kirja; (ċ) il-kerrej oriġinali għandu jiggarantixxi li l-kera ma tkun qatt inqas minn dik li attwalment tkunu f’każ li l-offerta tkun inqas, u f’każ li t-terz interessat majersaqx sabiex jiffirma t-trasferiment tal-kumplament tal-kirja oriġinali għal fuq u mal-Awtorità tal-Artijiet, huwa għandu jagħmel tajjeb għad-differenza bejn il-prezz tal-offerta u l-kera fil-kuntratt oriġinali; (d) il-kerrej oriġinali għandu jiggarantixxi li l-kondizzjonijiet tal-kirja oriġinali bl-ebda mod ma jinbidlu; (e) il-kerrej oriġinali għandu jiggarantixxi li f’każ li l-kirja oriġina li tiġi trasferita għal fuq it-terz interessat, wara li tkun saret is-sejħa għall-offerti, huwa jibqa’ responsabbli insolidum mal-kerrej il-ġdid għall-ħlas tal-kera sa tmiem il-perjodu tal-kuntratt oriġinali; (f) il-ftehim bejn il-kerrej oriġinali u t-terz interessat għandu jkun soġġett għal dritt tal-Awtorità li toħroġ sejħa għall-offerti. (2) Qabel ma tinħareġ sejħa għal offerti, l-Awtorità tal-Artijiet għandha: (a) tivverifika li d-dispożizzjonijiet kontrattwali fil-kuntratt oriġinali ikunu ġew osservati kollha u li ma hemm l-ebda ksur ta’ xi liġi jew dispożizzjoni kontrattwali fir-rigward tal-imsemmija proprjetà, inkluż li ma hemm l-ebda arretrati ta’ ħlas ta’ kera; (b) tiġi avżata bil-valur tal-avvjament, miljoramenti, għamara u oġġetti oħra li jinsabu fil-proprjetà mikrija u li tagħhom il-kerrej oriġinali qiegħed jistenna li jirċievi ħlas. F’każ li t-trasferiment tar-rimanenti perjodu tal-kirja oriġinali isir favur it-terz int eressat, dan l-istess terz interessat, qabel ma jkun jista’ jiġi iffirmat dan il-ftehim, għandu jħallas l-ammont ekwivalenti għal għaxra fil-mija (10 %) ta’ dik is-somma. 3. Sejħa għall-offerti lill-pubbliiku. (1) Wara li jkunu ġew osservati fl-intier tagħhom il-kondizzjonijiet imposti fir-regolamenti preċedenti, l-Awtorità tal-Artijiet għandha toħroġ sejħa għal offerta lill-pubbliku, u li tiġi publiċiżżata bl-aktar modampju fuq diversi mezzi tax-xandir, bl-informazzjoni li l-kerrej oriġina li ma jridx jibqa’ fil-kirja oriġinali u li tinforma lill-pubbliku li hemm terz interessat li lest li jidħol għar-rimanenti perjodu tal-kirja oriġinali u danabażi ta’ ftehim preliminari u li dan it-terz interessat għandu d-dritt tal-ewwel rifjut riżervat favurih. (2) L-Awtorità tal-Artijiet tista’, fid-diskrezzjoni assoluta tagħha, titlob li jkun hemm bid-bond mas-sejħa għall-offerti. (3) F’każ li t-trasferiment tar-rimanenti perjodu tal-kirja oriġina li jsir favur l-offerent u mhux it-terz interessat, l-offerent ikun obbligat li jħallas l-ammont ekwivalenti għal għaxra fil-mija (10 %) tal-valur tal-avvjament, miljoramenti, għamara u oġġetti oħra li jinsabu fil-proprjetà mikrija, lill-Awtorità tal-Artijiet u li tagħhom il-kerrej oriġinali qed jistenna li jirċevihlas. Il-bilanċ rimanenti ta’ disgħin fil-mija (90 %) għandu jitħallas mill-offerent lill-kerrej oriġinali. Wara li jsiru tali ħlasijiet, il-proprjetà tkun tista’ tiġi trasferita lill-offerent. 4. Spejjeż. L-Awtorità tal-Artijiet għandha tiżġura li l-ispejjeż kollha involuti sabiex iseħħ it-trasferiment, inkluż l-ispejjeż għas-sejħa għall-offerti, għandhom jinġabru mingħand il-persuna li lilha sejjer jiġi trasferit il-kumplament tal-perjodu tal-kera tal-fond.